**NÉMET NYELV**

Az idegen nyelv oktatásának alapvető célja, összhangban a Közös európai referenciakerettel (KER), a tanulók idegen nyelvi kommunikatív kompetenciájának megalapozása és fejlesztése. A kommunikatív nyelvi kompetencia szorosan összefonódik az általános kompetenciákkal, vagyis a világról szerzett ismeretekkel, a gyakorlati készségekkel és jártasságokkal, valamint a motivációval, amelyek mindenfajta tevékenységhez, így a nyelvi tevékenységekhez is szükségesek.

A korszerű idegennyelv-oktatás a nyelvhasználó valós szükségleteire épül, ezért tevékenységközpontú. Olyan helyzetekre készíti fel a tanulókat, amelyek már most vagy a későbbiek során várhatóan fontos szerepet játszanak életükben. A nyelvtanulási folyamat középpontjában a cselekvő tanulók állnak, akik az idegen nyelv segítségével kommunikatív feladatokat oldanak meg. A feladatok megoldása során receptív, produktív, illetve interaktív nyelvi tevékenységeket végeznek. Mivel a valóságban a legtöbb megoldandó feladat több készség együttes alkalmazását teszi szükségessé, ezeket integráltan tanítjuk.

A mindennapi nyelvhasználatban – ezért a nyelvtanulásban is –, fontos szerepet játszanak a szövegértelmezési és szövegalkotási stratégiák. A recepció során a nyelvhasználó, ill. a nyelvtanuló észleli az írott vagy hallott szöveget, azonosítja mint számára lényegeset, felfogja mint nyelvi egységet, és összefüggésében értelmezi. A produkció során megtervezi és szóban vagy írásban létrehozza a közlendőjét tartalmazó szöveget.

A sikeres kommunikáció érdekében a tanulóknak meg kell ismerniük és használniuk kell azokat a nyelvi eszközöket, amelyekből és amelyekkel helyesen megformált, értelmes mondanivaló alakítható ki. Tisztában kell lenniük a mondanivaló szerveződésének, szerkesztésének elveivel, hogy koherens nyelvi egységgé formálhassák közlendőjüket. Ismerniük kell azokat az eszközöket és forgatókönyveket, amelyekkel sikeresen megoldhatók a különféle kommunikációs helyzetek. Fel kell ismerniük, hogy minden nyelvi érintkezést szabályok szőnek át, amelyek a nemek, korosztályok, társadalmi csoportok között különböző alkalmakkor szabályozzák azt. Ide tartoznak a nyelvi udvariassági szabályok, rituálék és a helyzetnek megfelelő hangnem használatának szabályai is.

A nyelvtanítás során törekedni kell arra, hogy a hallott vagy olvasott szöveg autentikus, a feladatvégzés szempontjából hiteles legyen. Az internet segítségével a tanulók maguk is viszonylag könnyen kerülhetnek autentikus célnyelvi környezetbe, részeseivé válhatnak az adott kultúrának, kapcsolatot teremthetnek a célnyelven beszélőkkel, ami komoly motivációs forrás lehet, és nagyban elősegítheti az autonóm tanulóvá válást. A tanulási folyamat szervezésében nagy jelentősége van a kooperatív feladatoknak és a projektmunkának, ezek szintén erősíthetik a motivációt.

Az idegen nyelvű kommunikáció során meghatározó jelentőségű a nyelvekkel, a nyelvtanulással, az idegen nyelveket beszélő emberekkel és a más kultúrákkal kapcsolatos pozitív attitűd, ami magában foglalja a kulturális sokféleség tiszteletben tartását és a nyelvek, kultúrák közötti kommunikáció iránti nyitottságot.

A nyelvtanulás tartalmára vonatkozóan a NAT hangsúlyozza a tantárgyközi integráció jelentőségét. Fontos, hogy a tanulók az idegen nyelv tanulása során építeni tudjanak más tantárgyak keretében szerzett ismereteikre és személyes tapasztalataikra. Ugyanakkor az idegen nyelvvel való foglalkozás olyan ismeretekkel, tapasztalatokkal gazdagíthatja a tanulókat, amelyeket más tantárgyak keretében is hasznosítani tudnak.

Az egész életen át tartó tanulás szempontjából kiemelkedő jelentősége van a nyelvtanulási stratégiáknak, amelyek ismerete és alkalmazása segíti a tanulókat abban, hogy nyelvtudásukat önállóan ápolják és fejlesszék, valamint hogy újabb nyelveket sajátítsanak el.

A NAT bizonyos képzési szakaszokra meghatározza a minden tanuló számára kötelező minimumszinteket, emellett kitér az emelt szintű képzésben részesülő tanulókkal szemben támasztott követelményekre is. A közműveltségi elemeket a tantárgy egyedi jellemzői miatt a NAT-ban azok a nyelvi szintek és kompetenciák testesítik meg, amelyeket a nemzetközi gyakorlatban és az érettségi követelményrendszerben mérceként használt Közös európai referenciakeret (KER)határoz meg. A nyelvi kompetenciák komplex fejlesztéséhez az ajánlott témakörök kínálnak kontextust. A NAT által az egyes képzési szakaszokra minimumként meghatározott nyelvi szintek a következők:

|  |  |  |  |
| --- | --- | --- | --- |
|  | **4. évfolyam,**  **minimumszint** | **8. évfolyam,**  **minimumszint** | **12. évfolyam,**  **minimumszint** |
| **Első idegen nyelv** | KER-szintben nem megadható | A2 | B1 |
| **Második idegen nyelv** | – | – | A2 |

A kerettanterv az elérendő célokat és nyelvi szinteket kétéves képzési szakaszokra bontva határozza meg. Ez alól csupán az általános iskola 4. évfolyama kivétel, mert ezen az évfolyamon kezdődik a kötelező idegennyelv-oktatás, így a képzési szakasz csak egy tanévet ölel fel.

|  |  |  |  |  |  |
| --- | --- | --- | --- | --- | --- |
|  | **4. évfolyam** | **6. évfolyam** | **8. évfolyam** | **10. évfolyam** | **12. évfolyam** |
| **Első idegen nyelv** | KER-szintben nem megadható | A1 | A2 | B1 mínusz | B1 |
| **Második idegen nyelv** | - | - | - | A1 | A2 |

Az idegen nyelvi kerettanterv a KER-ben leírt készségek alapján határozza meg a nyelvtanulás fejlesztési egységeit; ezek: a hallott és olvasott szöveg értése, a szóbeli interakció, az összefüggő beszéd és az íráskészség. A KER-ben meghatározott nyelvi szintek és kompetenciák azonban nem mechanikusan, hanem a tanulók életkori sajátosságainak tükrében értelmezve kerültek be a kerettantervbe.

Az idegen nyelvi kommunikatív kompetencia fejlesztése szoros kapcsolatban áll a NAT-ban megfogalmazott kulcskompetenciákkal. A kommunikatív nyelvi kompetencia több ponton érintkezik az anyanyelvi kompetenciával. A szövegalkotás, szövegértelmezés, szóbeli és írásbeli kommunikáció számos készségeleme átvihető az idegen nyelv tanulásába és fordítva, az idegen nyelv tanulása során elsajátított kompetenciák hasznosak az anyanyelvi kommunikáció területén. A két terület erősítheti egymást, olyannyira, hogy megfelelő módszerek alkalmazása esetén az is lehet sikeres nyelvtanuló és nyelvhasználó, akinek hiányosak az anyanyelvi ismeretei, sőt az idegen nyelv tanulása segíthet abban, hogy az anyanyelv használata tudatosabbá váljon.

Az önálló tanulás képességének kialakításában hasznos segítséget nyújt a modern technika, az interneten található autentikus szövegek, a direkt és indirekt nyelvtanulási lehetőségek sokasága. Míg korábban csak az írott és a hallott szöveg megértésének fejlesztését támogatta az internet, ma már számos lehetőség kínálkozik a produktív nyelvhasználatra is. Az ingyen elérhető autentikus hanganyagok és videók, képek, szótárak, interaktív feladatok mellett az írott és a szóbeli csevegés, a fórumozás és a blogolás is élményszerű nyelvtanulásra ad alkalmat. Az önálló tanulás képességének folyamatos fejlesztéséhez azonban szükség van a tanulásról magáról való beszélgetésre, a tanulási stratégiák kialakításában való segítségnyújtásra, az önértékelés és a társértékelés alkalmainak megteremtésére.

A nyelvtanítás sikerében fontos szerepet játszik a nyelvtanulók ismereteinek, érdeklődésének, igényeinek, nyelvi és nem nyelvi készségeinek tanulási folyamatba történő bekapcsolása. A nyelvtanulás ugyanakkor a témák sokfélesége miatt, valamint azért, mert minden más tantárgynál több lehetőséget nyújt a beszélgetésre, kiválóan alkalmas a személyiség kibontakozásának támogatására. A siker másik kulcsa a folyamatos pozitív megerősítés, a tanulók önmagukhoz mért fejlődésének elismerése.

A táblázatokban megjelenő *fejlesztési egységek* (a hallott szöveg értése, szóbeli interakció, összefüggő beszéd, az olvasott szöveg értése és az íráskészség) a valóságban nem különíthetők el egymástól. A hatékony nyelvtanítás feltétele, hogy a különböző készségek fejlesztése mindig integráltan történjen, úgy, ahogy azok a valós kommunikációs helyzetekben előfordulnak. Ezért nem szerepelnek óraszámok a fejlesztési egységek mellett.

A 4‑8. évfolyamokra vonatkozó ajánlott témakörök egyes elemei újra és újra megjelennek, lehetőséget adva arra, hogy a korábban megszerzett ismeretek újabb nézőpontból kerüljenek feldolgozásra, így bővüljenek, mélyüljenek. A kerettanterv az általános iskolában minden fejlesztési szakaszban új témaköröket is javasol a tanulók életkorához, szükségleteihez alkalmazkodva.

Külön táblázat tartalmazza az ajánlott témaköröket, amelyben a más tantárgyakkal való kapcsolódási pontok is megtalálhatók. A tanulócsoportban más tantárgyakat tanító tanárokkal való együttműködés elevenebbé, aktuálisabbá és érdekesebbé teszi a nyelvtanulást, mert lehetőséget nyújt a témák, témakörök természetes, életszerű összekapcsolására.

A táblázatok *Fejlesztési célok* rovata a nyelvtanítás aktuális életkori szakaszra vonatkozó, az adott kompetenciával kapcsolatos fejlesztés céljait tartalmazza. *A fejlesztés tartalma* elnevezésű rész olyan tevékenységeket ismertet, amelyek segítségével az adott nyelvi fejlesztés megvalósítható. A nyelvtanulási és nyelvhasználati stratégiák szervesen beépültek a tartalomba.

A kerettanterv a 4. évfolyam, majd később a kétéves fejlesztési ciklusok végén a fejlesztési egységek céljaiból és tartalmából kiindulva határozza meg *a fejlesztés várható eredményét*, kapcsolódva a szakasz végére előírt KER-szinthez (kivéve a 4. évfolyamot, amelynek kimenete KER-szintben nem határozható meg).

**4. évfolyam**

A 4. évfolyamon kezdődő idegennyelv-tanítás elsődleges célja a tanulók idegen nyelvi kommunikatív kompetenciájának megalapozása. További fontos célkitűzése, hogy felkeltse a tanulók érdeklődését a nyelvek tanulása és a más nyelveket beszélő emberek és kultúrájuk megismerése iránt. A nyelvvel való játékos és örömteli foglalkozás, a kezdeti sikerek és a motiváló tanári visszajelzés segítenek a tanulóknak abban, hogy megmaradjon és erősödjön ösztönös tudásvágyuk és tanulási kedvük, bátran használják a rendelkezésükre álló nyelvi eszközöket, növekedjen önbizalmuk, fejlődjön önismeretük és önértékelésük. Mindez elengedhetetlen a nyelvtanulás hosszú távú eredményessége szempontjából.

Gyermekkorban a nyelvtanulás a természetes nyelvelsajátítás folyamataira épül. A tanulók életkori sajtosságaiknak és fejlettségi szintjüknek megfelelő, érdekes, értelmes és kihívást jelentő tevékenységekben vesznek részt. A célnyelven elhangzó információk megértéséhez támaszkodnak a világról szerzett ismereteikre és tapasztalataikra, amelyek egyrészt segítik a nyelvtanulást, másrészt annak tartalmai révén tovább mélyülnek és bővülnek. Az anyanyelv elsajátításához hasonlóan az idegen nyelv elsajátítása is minden esetben kontextusba ágyazva, konkrét beszédhelyzetek során történik, amelyekben a verbális és a nonverbális elemek természetes egységet alkotnak. Utóbbiak a nyelvtanulás kezdetén különösen fontosak, hiszen a megfelelő nyelvi eszközök hiányában segítik a beszédhelyzet értelmezését, illetve a beszédszándék megvalósítását. A nyelvtanulás kezdő szakaszában a tanulók tanórai beszédének természetes része a magyar nyelvű kérdés és válasz is, amelyet visszajelzésként, megerősítésként használnak a tanár következetes célnyelv-használatával párhuzamosan.

Az idegen nyelvvel való korai ismerkedés középpontjában, ebben a szakaszban, a hallott szöveg értése és a szóbeli interakció együttes fejlesztése áll. A készségfejlesztés során a tanulók megismerkednek az alapvető nyelvtanulási stratégiákkal, amelyek elengedhetetlenek ahhoz, hogy a későbbiekben önálló nyelvtanulóvá váljanak.

Az idegen nyelv tanítása a tantárgy jellegéből adódóan kiválóan alkalmas arra, hogy hozzájáruljon a Nemzeti alaptantervben megfogalmazott nevelési célok eléréséhez és a kulcskompetenciák fejlesztéséhez. Utóbbiak közül kiemelten fontos az idegen nyelvi kommunikációnak az anyanyelvi kommunikációhoz, a szociális kompetenciához, az esztétikai-művészeti tudatossághoz és kifejezőképességhez, illetve a hatékony tanuláshoz való kapcsolódása. Az anyanyelven elsajátított ismeretek, készségek és stratégiák támogatják az idegen nyelv tanulását, míg a nyelvtanulás eredményei pozitívan hathatnak az anyanyelvi tudatosság alakulására. A szociális kompetencia területén a kultúrák közötti hasonlóságok és különbségek felfedezése segíti a tanulókat abban, hogy nyitottá váljanak saját kultúrájuk és a célnyelv kultúrája iránt. Az idegennyelv-oktatás során alkalmazott, a tanulók együttműködését ösztönző munkaformák és tevékenységek hozzájárulnak a tanulók szociális érzékenységének fejlesztéséhez. Az esztétikai-művészeti tudatosság és kifejezőképesség területén az idegennyelv-tanításban építeni lehet arra, hogy a tanulók életkori sajátosságaikból adódóan szeretnek játszani, rajzolni, festeni, énekelni, táncolni, és örömmel vesznek részt változatos művészeti tevékenységekben. A művészeti ágakkal való aktív kapcsolat gazdagítja a tanulók érzelmi világát. A hatékony tanulást az idegen nyelvvel való foglalkozás azáltal ösztönzi, hogy a tanulók elsajátítanak néhány alapvető nyelvtanulási stratégiát, és megteszik az első lépéseket idegen nyelvi teljesítményük értékelése útján.

Az idegen nyelv tanulása keretében feldolgozott témakörök könnyen összehangolhatók a NAT-ban szereplő alsó tagozatos tantárgyak tartalmaival. A *Témakörök* táblázatban megjelölt kapcsolódási pontok segítenek megtalálni azokat a területeket, ahol sikeresen megvalósítható a tantárgyakon átívelő ‑ akár közös projektek keretében történő ‑ tanulás.

A tanulási folyamat során a tanuló egész személyisége formálódik, így alapvető fontosságú, hogy a kisgyermekkori idegennyelv-tanítást áthassa a holisztikus pedagógiai szemlélet. Ennek a szemléletnek a gyakorlatba való átültetése nagy körültekintést igényel mind a tananyagok, taneszközök kiválasztásában és felhasználásában, mind a tevékenységek megtervezésében, valamint a tanórák megszervezésében és megvalósításában.

A megfelelően kialakított, változatos tevékenységformákra lehetőséget nyújtó tanulási környezet elősegíti az idegen nyelv sikeres elsajátítását. A gyermekbarát, vizuális elemekben gazdag berendezés ösztönzi a tanulókat a nyelvi tevékenységekben való aktív részvételre. Az infokommunikációs eszközök bevonása már ebben az életkori szakaszban is érdekesebbé, motiválóbbá teheti a nyelvtanulást, a pedagógus számára pedig lehetőséget ad arra, hogy az életkori sajátosságoknak megfelelő autentikus anyagok gazdag tárházából válogasson.

**4. évfolyam**

**Óraszám:** **72 óra /év**

**2 óra /hét**

**Ajánlás az éves óraszám felosztásár**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Család** | **5 óra** |
| **2.** | **Az otthon** | **7 óra** |
| **3.** | **Étkezés** | **7 óra** |
| **4.** | **Idő, időjárás** | **6 óra** |
| **5.** | **Öltözködés** | **7 óra** |
| **6.** | **Sport** | **7 óra** |
| **7.** | **Iskola, barátok** | **7 óra** |
| **8.** | **Szabadidő** | **7 óra** |
| **9.** | **Természet, állatok** | **7 óra** |
| **10.** | **Ünnepek és hagyományok** | **3 óra** |
| **11.** | **Fantázia és valóság** | **5 óra** |
|  | **Év végi ismétlés** | **4 óra** |

|  |  |
| --- | --- |
| **Ajánlott témakörök** | |
| **Ajánlott témakörök** | **Kapcsolódási pontok** |
| *Család*Én és a családom **Családtagok bemutatása** Lexikai ismeretek Családtagok megnevezése  Rokoni kapcsolatok  ABC (Nevek)  Munka/tevékenység a családban (cselekvés kifejezése) Kommunikációs szándékok Dolgok, személyek megnevezése  Információkérés, információadás  Nyelvi fogalomkörök  Esetviszonyok (Névszók a mondatban)  Kérdő névmások  Birtokos névmás (E/1. 2.)  Személyes névmások és igék (E/3.)  Tanulói tevékenységek:  Egyszerű közlések, kérdések megértése, megválaszolása  Szituációs játékok játszása (kapcsolatteremtés, üdvözlés, elköszönés kifejezése sokféleképpen)  Modern német gyermekdalok közös éneklése  Mindennapi életre jellemző egyszerű párbeszéd elolvasása, alkalmazása  Képekről egyszerű mondatok alkotása  Családrajz, családi fotóalbum, családfa készítése  Játékok (kocka, kártya) tervezése és azokkal való játék  Írásbeli feladatok (nevek, rövid szavak lemásolása, leírása) megoldása | *Környezetismeret*: együttélés a családban.  *Ének-zene:*  üdvözlés, elköszönés dalban.  *Rajz:* családrajz |
| ***Otthon***  **Otthonom, szűkebb környezetem.**  **Kedvenc játékaim.**  **Lakóhelyem, tágabb környezetem.** Lexikai ismeretek A ház/lakás helyiségei  Kert, utca  Berendezési és használati tárgyak, játékok  Lokális tájékozódás  Számok (0-20) Kommunikációs szándékok Állítások megfogalmazása  Kérdés, csodálkozás  Tetszés és nem tetszés kinyilvánítása  Nyelvi fogalomkörök  Kérdő névmások  Minőségi viszonyok  Térbeli viszonyok  Tanulói tevékenységek:  Ház, lakás bemutatása egyszerű mondatokkal szóban és írásban  Memória- és lottójáték (berendezési és használati tárgyakkal, játékokkal) készítése, játék  Információk kezelése  Látogatás a helytörténeti múzeumba | *Környezetismeret:* lakóhelyi környezet.  *Matematika:* tájékozódás a térben, halmazok. |
| ***Étkezés***  **Napi étkezések.**  **Kedvenc ételeim, italaim.**  **Egészséges táplálkozás.** Lexikai ismeretek Kedvenc és kevésbé kedvenc ételek, italok  Egészséges-káros ételek és italok  Receptek Kommunikációs szándékok Kívánság kifejezése  Kínálás – elfogadás/elutasítás  Köszönet és arra reagálás  Nyelvi fogalomkörök  Igeragozás (többes szám)  „möchten”  Mennyiségi viszonyok  „kein”  Tanulói tevékenységek:  Kommunikatív tevékenységek  Rejtvények, játékok (memória, dominó, kártya, társasjáték)  Szerepjáték (étlapok olvasása, rendelés)  Plakátkészítés: egészséges – nem egészséges ételek, italok  Projektmunka – főzőnap: helyi specialitás készítése (receptek olvasása, értelmezése, étel elkészítése, értékelése)  KIM-játékok: ételek, italok felismerése (ízlelés, szaglás, tapintás, megfigyelés)  Információhiányon alapuló feladatok írásbeli megoldása (pl. „*Laufdiktat”*)  Ima étkezés előtt és után | *Környezetismeret:* az ember megismerése és egészsége: tápanyag, élelmiszer, étrend.  *Matematika:* halmazok, állítások igazságának eldöntése, tapasztalati adatok lejegyzése, táblázatba rögzítése.  *Technika:* Plakát  *Hittan:* Imák  *Dráma:*  Szerepjáték- párbeszéd az étteremben |
| ***Idő, időjárás***  **Évszakok és hónapok.**  **A hét napjai és napszakok.**  **Az óra.**  **Időjárás.** Lexikai ismeretek Évszakok, hónapok megnevezése  A hét napjainak és a napszakoknak a megnevezése  Az óra  Napirend Az időjárás elemeiKommunikációs szándékok Információkérés, információadás  Véleményalkotás: tetszés, nem tetszés  Tudás, nem tudás  Egyszerű tájékoztatás az időjárásról.  Beszélgetés a természetben bekövetkező változásokról.  Nyelvi fogalomkörök:  Számnevek  Melléknévi állítmány  Időhatározók  Tanulói tevékenységek:  Képek sorba rendezése, önálló mondatalkotás  Időpont megnevezése  Kérdés-felelet játék  Évkerék készítése. | *Környezetismeret*: az idő mérése, az idő kifejezése a mindennapi kommunikációban;  a napszakok, az évszakok váltakozása.  *Matematika*: számok írása, olvasása, állítások igazságának eldöntése, tapasztalati adatok lejegyzése, táblázatba rögzítése. |
| ***Öltözködés***  **Évszakok és ruhadarabok.**  **Kedvenc ruháim.** Lexikai ismeretek Ruhadarabok a különböző évszakokban  Kedvenc viselet Kommunikációs szándékok Információkérés, információadás  Véleményalkotás: tetszés, nem tetszés  Tudás, nem tudás  Nyelvi fogalomkörök  Időbeli viszonyok  Kötőszók  *„haben”* és *„sein”*  Birtokos névmások (mein, dein)  Tanulói tevékenységek:  Kommunikatív tevékenység  Képek csoportosítása  Képek kiegészítése, rajzolása hallott és olvasott szövegek alapján  Képleírás egyszerű mondatokkal szóban és írásban  Szituációs játékok  Játékok –megfigyelőképesség, emlékezet fejlesztése  Bábkészítés  Témához kapcsolódó dalok éneklése | *Környezetismeret; technika, életvitel és gyakorlat*: egészséges életmód ‑ öltözködés.  *Matematika*: halmazok.  *Technika:* báb  *Ének-zene:* dalok |
| ***Sport***  **Testrészek és mozgás.**  **Kedvenc sportom.**  **Testrészek** Lexikai ismeretek Testrészek  Sportágak megnevezése  Kedvenc sport(ok)  Mozgásos cselekvések Kommunikációs szándékok Kérések, kívánságok kifejezése  Nyelvi fogalomkörök  Cselekvés kifejezése (kijelentő mód minden számában és személyében)  Szövegösszetartó eszközök (kötőszók)  Tanulói tevékenységek:  Mondatalkotás képről.  Sportolás a sportpályán –beszámoló készítése | *Környezetismeret*: testrészek, egészségvédelem.  *Testnevelés és sport:* mozgásos játékok. |
| ***Iskola, barátok***  **Iskolám, osztálytermünk.**  **Tantárgyaim.**  **Osztálytársaim, barátaim.** Lexikai ismeretek Az iskola helyiségei, berendezési tárgyai, iskolaszerek és a személyek neve  Tantárgyak, órarend  Cselekvések Kommunikációs szándékok Dolgok (az iskola helyiségei, berendezési tárgyai, iskolaszerek), személyek bemutatása  Információkérés-információadás  Nyelvi fogalomkörök  Cselekvés, létezés kifejezése  Térbeli viszonyok (Irányok meghatározása)  Mennyiségi viszonyok (Határozott mennyiség)  Tanulói tevékenységek:  Kommunikatív tevékenységek  KIM- játékok (látás, hallás, tapintás, tudás)  Projektmunka (pl. a jövő iskolája)  Képleírás  Játékok (lottó, bingó, memória, dominó, bumm, kártya, társas, activity) a berendezési tárgyakkal, az iskolaszerekkel és a számokkal) szóban és írásban  Tanítás előtti és utáni imák | *Környezetismeret:* baráti kapcsolatok, iskolai közösségek.  *Matematika:* tájékozódás a térben, halmazok.  *Hittan:* imák tanulás előtt és után |
| ***Szabadidő***  **Szabadidős tevékenységek.**  **Kedvenc időtöltésem.** Lexikai ismeretek Kedvenc játékok, hobbik megnevezése Kommunikációs szándékok Információkérés, információadás  Igenlő vagy nemleges válasz  Tudás, nem tudás  Nyelvi fogalomkörök  Cselekvés kifejezése (kijelentő mód minden számában és személyében)  Időbeli viszonyok  Szövegösszetartó eszközök (kötőszók)  Tanulói tevékenységek:  A témához kapcsolódó szókincskönyvecske készítése (kép, szókép)  Kommunikatív tevékenység  Képek készítése, képleírások  Rövid párbeszédek, szituációs játékok  Körjátékok- német népi játékok, mozgásos tevékenységek | *Ének-zene:* zenehallgatás, dalos körjátékok  *Vizuális kultúra:* kreatív alkotások.  *Dráma-tánc:* körjátékok, népi játékok, tánc |
| ***Természet, állatok***  **Kisállatok.**  **Kedvenc állataim.**  **Állatok a ház körül.**  **Vadon élő és állatkerti állatok.** Lexikai ismeretek Állatok neve  Kontinensek megnevezése Kommunikációs szándékok Információkérés, információadás  Nyelvi fogalomkörök  Minőségi viszonyok  Esetviszonyok (Nominativ)  Szövegösszetartó eszközök  Térbeli viszonyok  Főnevek többes száma  Tanulói tevékenységek:  Kommunikatív feladatok  Mondatalkotás képről, tevékenységek leírása szóban és írásban  Állatlexikon készítése  Játékok (lottó, bingó, memória, dominó, kártya, társas, activity) az állatokkal szóban és írásban  Hallott és olvasott szöveghez kapcsolódó kérdések megválaszolása  Információkeresés (Internet)  Tárgyi alkotások (agyagállatok/játékállatok kukoricaszárból) készítése, s azok kiállítása  Mondókák, kiszámolók, versek mondása állatokról | *Környezetismeret*: élőlények csoportosítása élőhely, táplálkozási mód, egyéb tulajdonságok szerint; változatos élővilág.  *Matematika*: halmazok, adatgyűjtés, adatok lejegyzése.  *Technika:* Állatok készítése természetes anyagokból |
| ***Ünnepek és hagyományok***  **Az én ünnepeim.**  **Ünnepek itthon és a célnyelvi kultúrában.** Lexikai ismeretek Családi (születésnap, névnap) és  egyházi (karácsony, húsvét) ünnepek  Népszokások a német nyelvű országokban  Tanulói tevékenységek:  Ünnephez köszöntő írása  Kívánságlista írása.  Gyermekirodalmi mű (mondóka, versike, dal) memoriterként való felmondása/eléneklése az ünnepek témakörben  Ünnepi díszek készítése  Ünnepi műsor összeállítása, előadása | *Környezetismeret:* ünnepek, hagyományok.  *Hittan:*  egyházi ünnepek  *Technika:* ünnepi díszek készítése |
| ***Fantázia és valóság***  **Kedvenc meséim, könyveim.**  **Képzeletem világa.**  **A cirkusz.** Lexikai ismeretek Kedvenc mesehősök/szereplők  Tevékenységük  Cirkuszi dolgozók, tevékenységük megnevezése Kommunikációs szándékok Élménybeszámoló (pl. Cirkuszban)  Nyelvi fogalomkörök  Szövegösszetartó eszközök  Tanulói tevékenységek:  Interjú készítése  Beszámoló (minta alapján egyszerű, rövid) készítése az iskolaújság részére | *Dráma és tánc:* dramatikus játékok.  *Vizuális kultúra:* képzeletem világa. |

|  |  |
| --- | --- |
| **Fejlesztési** **egység** | **Hallott szöveg értése** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelv-tanulás iránti motivációja. |
| **A tematikai egység nevelési-fejlesztési céljai** | A tanuló követi a nonverbális elemekkel támogatott és egyszerű nyelvi eszközökkel megfogalmazott célnyelvi óravezetést.  A tanuló megérti az osztálytermi tevékenységekre vonatkozó, nonverbális eszközökkel támogatott, rövid és egyszerű tanári utasításokat.  Megérti az ismert témákhoz kapcsolódó, egy-egy szóból, rövid mondatból álló kérdéseket és kijelentéseket.  Felismeri rövid, egyszerű szövegekben az ismerős szavakat, fordulatokat, és képes ezekből a lehetséges tartalomra következtetni. |
| **A fejlesztés tartalma** | |
| Nonverbális elemekkel támogatott és egyszerű nyelvi eszközökkel megfogalmazott célnyelvi óravezetés megértése (pl. osztálytermi rutincselekvések, a közös munka megszervezése, eszközhasználat).  Rövid és egyszerű, az osztálytermi tevékenységekre vonatkozó, nonverbális eszközökkel támogatott tanári utasítások megértése (pl. rajzos, játékos feladatok, manuális tevékenységek, mozgásos, játékos tevékenységek: körjáték, ritmusjáték, szerepjáték, bábjáték, árnyjáték, társasjáték).  Ismert témákhoz kapcsolódóan elhangzó, egy-egy szóból, rövid mondatból álló kérdések és kijelentések megértése (pl. közvetlenül a tanuló személyére, családjára, szűkebb környezetére, mindennapi szükségleteire, tevékenységeire vonatkozó kérdések, illetve válaszok).  Az életkornak megfelelő, ismert témakörökhöz kapcsolódó, rövid, egyszerű autentikus szövegek bemutatásának aktív követése, a tanult nyelvi elemek felismerése a szövegekben, a szöveg lényegének kiszűrése a megértést segítő mozgásos, játékos feladatok segítségével.  Tanári ösztönzésre a hallott szövegeket kísérő nonverbális elemekre (pl. képek, képsorok, tárgyak, testbeszéd, hanglejtés) és a beszédhelyzetre való egyre tudatosabb támaszkodás a szövegértés során.  A nyelv hangzásvilágának, zenéjének megismerése, megkülönböztetése az anyanyelv (játékos formában esetleg más nyelvek) hangzásvilágától és zenéjétől.  *A fenti tevékenységekhez használható szövegfajták, szövegforrások*  Gyermekdalok, gyermekversek, mondókák, képekkel illusztrált mesék és történetek, kisfilmek, animációs filmek, gyermekeknek szóló egyéb hangzó anyagok, tanárral, tanulótársakkal, vendégekkel folytatott rövid párbeszédek, tanári beszéd. | |
| **Fejlesztési** **egység** | **Szóbeli interakció** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelvi-tanulás iránti motivációja. |

|  |  |
| --- | --- |
| **A tematikai egység nevelési-fejlesztési céljai** | A tanuló aktívan és örömmel vesz részt az interakciót igénylő tevékenységekben.  Beszédszándékát egyszerű nyelvi eszközökkel fejezi ki, szükség szerint nonverbális elemekkel támogatva.  Tud a számára ismert témákról egyszerű kérdéseket feltenni, illetve a hozzá intézett kérdésekre egyszerű nyelvi eszközökkel reagálni.  A tanuló minta alapján rövid párbeszédeket folytat társaival a tanult témákról.  Részt vesz rövid, egyszerű szövegek közös előadásában.  Törekszik a célnyelvi normához közelítő kiejtés, intonáció és beszédtempó elsajátítására. |
| **A fejlesztés tartalma** | |
| Nonverbális elemekkel (pl. gesztusokkal, mimikával, hanglejtéssel, intonációval, képek, tárgyak segítségével) támogatott mondanivaló kifejezése egyszerű nyelvi eszközökkel, azaz egy-egy szóval, rövid mondattal.  Ismert témákhoz vagy osztálytermi szituációkhoz kapcsolódó, egyszerű nyelvi eszközökkel megfogalmazott kérdésekre, kérésekre, felszólításokra való reagálás egyszavas válaszokkal, cselekvéssel.  Ismert témákhoz vagy osztálytermi szituációkhoz kapcsolódó konkrét, egyszerű kérdések feltevése.  Ismert témákhoz kapcsolódó egyszerű nyelvi eszközöket és nonverbális elemeket tartalmazó rövid párbeszéd eljátszása társakkal.  Dalok, mondókák, mesék, történetek előadásában, gyermekjátékokban való aktív részvétel; nonverbális elemekkel támogatott, közösen mondott szövegekbe, mesemondásba való bekapcsolódás ismert szavak, kifejezések, nyelvi fordulatok ismétlésével.  *A fenti tevékenységekhez használható szövegfajták, szövegforrások*  Gyermekdalok, gyermekversek, mondókák, mesék, mozgással kísért rövid cselekvéssorok, kérdések, rövid párbeszédek, néhány mondatos leírások. | |

|  |  |
| --- | --- |
| **Fejlesztési** **egység** | **Összefüggő beszéd** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelv-tanulás iránti motivációja. |
| **A tematikai egység nevelési-fejlesztési céljai** | A tanuló elmond rövid, egyszerű szövegeket.  Társaival közösen előad egyszerű szöveget, párbeszédet, tanári segítséggel.  Számára ismert témákról, a környezetében előforduló tárgyakról, élőlényekről, eseményekről beszél röviden, összefüggően, nonverbális elemekkel támogatva.  A tanuló bemutatja munkáját egyszerű nyelvi eszközökkel.  Törekszik a célnyelvi normához közelítő kiejtés, intonáció és beszédtempó elsajátítására. |

|  |
| --- |
| **A fejlesztés tartalma** |
| Gyermekirodalmi mű, mondóka, vers, dal, mese stb. közös vagy önálló előadása (pl. zenei kísérettel vagy bábjáték formájában) társak, másik tanulócsoport, osztály, szülők vagy tanárok részére.  Tanult cselekvéssor (pl. egyszerű tornagyakorlat, öltözködés) elmondása képek segítségével vagy mozgással kísérve.  Nonverbális elemekkel támogatott, egyszerű nyelvi eszközökkel megfogalmazott szerepjáték előadása társakkal, megfelelő gyakorlás, felkészülés után.  Saját vagy csoportban létrehozott alkotás, tárgy egyszerű nyelvi eszközöket, fordulatokat tartalmazó, rövid bemutatása (pl. mesekönyv készítése, kiállítása és szóbeli bemutatása).  Tanári példa és autentikus hangzóanyag hallgatása és együttmondása után közös vagy önálló ismétlés; a kiejtés, intonáció, hangsúly, ritmus játékos gyakorlása (pl. hangerő vagy hangszín változtatásával, érzelmek kifejezésével, ritmushangszerek vagy mozgás kíséretével).  *A fenti tevékenységekhez használható szövegfajták, szövegforrások*  Gyermekdalok, gyermekversek, mondókák, mozgással kísért rövid történetek, cselekvéssorok, mesék, leírás (pl. tanulói munka bemutatása). |

|  |  |
| --- | --- |
| **Fejlesztési** **egység** | **Olvasott szöveg értése** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelvi-tanulás iránti motivációja. |
| **A tematikai egység nevelési-fejlesztési céljai** | A tanuló észreveszi az anyanyelven, illetve a tanult idegen nyelven történő olvasás közötti különbségeket.  Képes ismert szavak néma olvasására és megértésére, valamint tanári minta után a szavak helyes felolvasására.  Képes rövid szöveg közös megismerése és feldolgozása után az önálló olvasására.  Bekapcsolódik olvasást igénylő játékos nyelvi tevékenységekbe.  Követi az ismert témákról elhangzó szöveg írott változatát.  Felfedezi az ismert szavakat és kifejezéseket idegen forrásban.  Megtapasztalja az önálló célnyelvi olvasás élményét. |
| **A fejlesztés tartalma** | |
| Szavak, kifejezések elolvasása és kapcsolódó tevékenységek elvégzése (pl. tantermi tárgyak felcímkézése, szavak és képek párosítása, dominó játék, szókártyákból mondatvariációk összeállítása).  Egyszerű szövegek elolvasása és annak alapján megfelelő cselekvések, cselekvéssorok eljátszása, elvégzése (pl. papírtávcső vagy gyümölcssaláta készítése).  Egyszerű szövegek értő olvasása (pl. mesék, történetek, képregények, párbeszédek).  Tanárral közös meseolvasás, bekapcsolódás a történet elolvasásába az ismert szavak használatával.  Egyszerű írásbeli üzenetek elolvasása és megértése (pl. dicsérő kártyák, jókívánságok, osztálytermi utasítások).  Ismert dalok szövegének követése, olvasása a képernyőn vagy a kivetítőn (pl. karaoke).  *A fenti tevékenységekhez használható szövegfajták, szövegforrások*  Szó- és mondatkártyák, feliratos poszterek és képek, társasjátékok, egyszerű képregények, képeskönyvek, mesék, gyermekdalok, gyermekversek, mondókák, feliratok, brosúrák, ismertetők, táblák, célnyelvi szövegeket tartalmazó csomagolóeszközök, videofelvételek, animációs filmek, dalok, mondókák animált változata. | |

|  |  |
| --- | --- |
| **Fejlesztési** **egység** | **Íráskészség** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelvi-tanulás iránti motivációja. |

|  |  |
| --- | --- |
| **A tematikai egység nevelési-fejlesztési céljai** | A tanuló észreveszi az anyanyelvén, illetve a tanult idegen nyelven történő írás közötti különbségeket.  A tanuló ismeri az adott nyelv ábécéjét.  Különböző nyelvi tevékenységek során lemásol, illetve leír rövid szavakat, mondatokat.  Bekapcsolódik írást igénylő játékos nyelvi tevékenységekbe. |
| **A fejlesztés tartalma** | |
| Játékos írásbeli feladatok készítése és megoldása a szavak szintjén (pl. keresztrejtvény, szókereső, akasztófa, tárgyak, képek részeinek felcímkézése, rímpárok alkotása, szógyűjtés).  Játékos írásbeli feladatok készítése és megoldása a szószerkezetek, rövid mondatok szintjén (pl. képregény rajzolása, s ezekhez szövegbuborékok írása; tárgyak, képek részeinek felcímkézése, üzenőfal létrehozása).  Játékos írásbeli feladatok készítése és megoldása a szöveg szintjén (pl. mesekönyv, kiskönyv összeállítása, rímek, egyszerű versikék írása, képeslap, meghívó írása, egyszerű társasjáték tervezése, szabályainak megfogalmazása tanári segítséggel).  Ismert szavakat tartalmazó nyelvi fordulatok (pl. rímpárok) felfedezése és minta után való önálló alkotása.  *A fenti tevékenységekhez használható szövegfajták, szövegforrások*  Egyszerű hétköznapi témájú írott szövegek a szavak, kifejezések, egyszerű mondatok és rövid szövegek szintjén. | |

|  |  |
| --- | --- |
| **A fejlesztés várt eredményei a** **ciklus végén** | KER szintben nem megadható.  A tanuló aktívan részt vesz a célnyelvi tevékenységekben, követi a célnyelvi óravezetést, az egyszerű tanári utasításokat, megérti az egyszerű, ismerős kérdéseket, válaszol ezekre, kiszűri egyszerű, rövid szövegek lényegét.  Elmond néhány verset, mondókát és néhány összefüggő mondatot önmagáról, minta alapján egyszerű párbeszédet folytat társaival.  Ismert szavakat, rövid szövegeket elolvas és megért jól ismert témában.  Tanult szavakat, ismerős mondatokat lemásol, minta alapján egyszerű, rövid szövegeket alkot. |